cyanic-selkie/wikianc huggingface dataset:
என்றி மோஸ்லி
மேற்கோள்கள்
பகுப்பு:1887 பிறப்புகள் பகுப்பு:1915 இறப்புகள் பகுப்பு:ஆங்கிலேய இயற்பியலாளர்கள்
பவுல் ஹாரிஸ் (துடுப்பாட்டக்காரர், பிறப்பு 1955)
பவுல் ஹாரிஸ் ( Paul Harris , பிறப்பு: பிப்ரவரி 21 1955 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1977 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
பவுல் ஹாரிஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1955 பிறப்புகள் பகுப்பு:பெட்போர்ட்சையர் துடுப்பாட்டக்காரர்கள் பகுப்பு:வாழும் நபர்கள்
தமன் (இசையமைப்பாளர்)
தமன் அல்லது '''எஸ். தமன் என்று அறியப்படும் கண்டசாலா சாய் சீனிவாச தமன் சிவகுமார்''' என்பவர் ஒரு புகழ்பெற்ற இந்திய திரைப்பட இசையமைப்பாளர் ஆவார். இவர் தெலுங்கு, தமிழ், இந்தி மொழித் திரைப்படங்களுக்கு இசையமைத்து வருகிறார்.
இவர், சங்கர் இயக்கத்தில் வெளியான பாய்ஸ் திரைப்படத்தின் வாயிலாக தமிழ்த் திரைப்படத்துறையில் அறிமுகமானார். இப்படத்தில் நடித்த ஐந்து இளைஞர்களில் ஒருவராக, இசைக்கருவிகளை வாசிப்பவராக நடித்தார். இதன்மூலமாக திரைப்படங்களில் இசையமைக்க வாய்ப்பு கிடைத்தது. சிந்தனை செய் திரைப்படம் இவர் இசையமைத்த முதல் தமிழ்த் திரைப்படமாகும். கிக் திரைப்படம் இவரது இசையமைப்பில் வெளியான முதல் தெலுங்குத் திரைப்படமாகும்.
மேற்கோள்கள்
பகுப்பு:வாழும் நபர்கள் பகுப்பு:1983 பிறப்புகள் பகுப்பு:தமிழ்த் திரைப்பட இசையமைப்பாளர்கள் பகுப்பு:இந்தியத் திரைப்பட இசையமைப்பாளர்கள் பகுப்பு:தெலுங்கு மக்கள் பகுப்பு:தென்னிந்திய பிலிம்பேர் விருதுகளை வென்றவர்கள்
ரூத் வெஸ்ட்புரூக்
ரூத் வெஸ்ட்புரூக் (Ruth Westbrook, பிறப்பு: சூலை 12 1930),  இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 11 தேர்வுத் துடுப்பாட்டப் போட்டிகளில்  கலந்து கொண்டுள்ளார். 1957 - 1963 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1930 பிறப்புகள் பகுப்பு:2016 இறப்புகள்
ஆறாம் கசபன்
ஆறாம் கசபன் என்பவன், இலங்கையை ஆண்ட ஐந்தாம் மகிந்தனின் மகனும், வாரிசும் ஆவான். நாட்டைச் சோழர் கைப்பற்றிய பின்னர் இவன் ரோகணத்தில் மறைவாக வளர்க்கப்பட்டான். ஆனாலும், இவன் எக்காலத்திலும் அரசனாக முடிசூட்டிக்கொள்ளவில்லை.
ஐந்தாம் மகிந்தனைச் சோழர் பிடித்துச் சென்றபோது, சிறுவனாக இருந்த கசபன், சோழருக்குத் தெரியாமல் வளர்க்கப்பட்டான். சிங்களவர்கள் அவனை விக்கிரமபாகு என அழைத்ததுடன், அரசனுக்குரிய மதிப்பையும் கொடுத்துவந்தனர். அவனுக்கு 12 அறிந்த சோழர் அவனைப் பிடிப்பதற்காகப் படைகளை அனுப்பினர். ஆனால், அவர்களது முயற்சி வெற்றி பெறவில்லை. நாட்டை மீட்பதற்குத் தேவையான பொருளையும், படைகளையும் திரட்டுவதில் ஈடுபட்டிருந்த ஆறாம் கசபன், மணிமுடி, குடை, கொடி, அரியணை முதலியவற்றையும் செய்வித்தான். பெரியோர் இவனுக்கு முடுசூட்டுவதற்கு எண்ணியபோதும், நாட்டை மீட்காமல் முடிசூட்டிக் கொள்வதில் பயனில்லை என மறுத்துவிட்டான். சோழர் மீது படையெடுப்பதற்கான தயார்நிலை இருந்தும், பல்வேறு காரணங்களால் இந்த முயற்சி கைகூடவில்லை.
நாட்டை மீட்கும் எண்ணம் நிறைவேறாமல், தனது 18 ஆவது ஆட்சி ஆண்டில், இளம் வயதிலேயே கசபன் உயிரிழந்தான்.
இவற்றையும் பார்க்கவும்
பகுப்பு:இலங்கை மன்னர்கள்
கமல்ஹாசன்
கமல்ஹாசன் (Kamal Haasan, பிறப்பு:07 நவம்பர் 1954) ஒரு புகழ்பெற்ற இந்தியத் திரைப்பட நடிகரும், அரசியல்வாதியும் ஆவார். இவர் சில திரைப்படங்களை இயக்கியும் உள்ளார். இவரின் மாறுபட்ட வேடங்களைக் கொண்ட நடிப்பிற்காக பரவலாக அறியப்படுகிறார்.
கமல்ஹாசன் சிறந்த குழந்தை நட்சத்திரம் மற்றும் சிறந்த நடிகர் என்ற முறையில் 4 தேசிய விருதுகளும், சிறந்த படம் என்ற முறையில் தயாரிப்பாளராக 1 தேசிய விருதும், 10 தமிழக அரசு திரைப்பட விருதுகள்கள், 4 ஆந்திர அரசின் நந்தி விருதுகள், 19 பிலிம்பேர் விருதுகள் உள்ளடங்கலாக பல இந்திய விருதுகளை வென்றுள்ளார், இவர் சிறந்த பிறமொழிப்படத்திற்கான, அகாதமி விருதிற்கு இந்தியாவிலிருந்து பரிந்துரைக்கப்பட்ட திரைப்படங்களில் அதிகமானவற்றிலும் நடித்திருந்தார். நடிகராக மட்டுமல்லாது திரைக்கதையாசிரியர், இயக்குநர், பாடலாசிரியர், பின்னணிப் பாடகர், நடன அமைப்பாளர் எனப் பன்முகத்தன்மை கொண்டவராக விளங்குகின்றார். இந்திய திரைத்துறைக்கு ஆற்றிய பணிக்காக பத்ம பூசண், பத்மசிறீ விருதும் அவருக்கு வழங்கப்பட்டுள்ளது. அத்துடன் சத்தியபாமா பல்கலைக்கழகம் கமல்ஹாசனிற்கு கௌரவ முனைவர் பட்டம் வழங்கி கௌரவித்தது. 2019 இல் 60 ஆண்டுகளை திரைத்துறையில் நிறைவுசெய்த இந்திய நடிகர்கள் மிகச்சிலரில் ஒருவரானார்.
உத்தரி
உத்தரி இராகம் கருநாடக இசையில் பயன்படும் இராகங்களில் ஒன்றாகும். இது 64வது மேளகர்த்தா இராகமாகிய, "ருத்ர" என்றழைக்கப்படும் 11வது சக்கரத்தின் 4வது மேளமாகிய வாசஸ்பதியின் ஜன்ய இராகம் ஆகும்.
கமல்ஹாசன்
இவரின் திரைத்துறை வாழ்க்கையானது 1960 ஆம் ஆண்டில் தமிழில் வெளிவந்த களத்தூர் கண்ணம்மா எனும் திரைப்படத்தில் குழந்தை நட்சத்திரமாக ஆரம்பித்தது. இந்தத் திரைப்படத்தில் நடித்தற்காக ஜனாதிபதி விருது பெற்றார். இவர் அடிக்கடி வாரணம் விஜய் எனும் இயக்குநரைச் சந்திப்பார். அவர் கமல்ஹாசனின் நடிப்பில் சில திருத்தங்களைச் செய்வார். குழந்தை நட்சத்திரமாக 6 திரைபடங்களில் நடித்துள்ளார். துணை நடண ஆசிரியராக தங்கப்பன் அவர்களிடம் சில திரைப்படங்களில் பணியாற்றியுள்ளார். 1973 ஆம் ஆண்டில் கைலாசம் பாலசந்தரின் இயக்கத்தில் வெளிவந்த அரங்கேற்றம் திரைப்படம் இவர் நடித்த முதல் வாலிப வயது திரைப்படம். கன்னியாகுமரி எனும் மலையாள படமே முதன் முதலாக கதாநாயகனாக நடித்து வெளியான திரைப்படமாகும், இத்திரைப்படதிற்காக முதல் பிலிம்பேர் விருது பெற்றார். தனது 25வது படமான அபூர்வ ராகங்கள் எனும் திரைப்படத்தில் முக்கியக் கதாபாத்திரத்தில் நடித்து தமிழுக்கான முதல் பிலிம்பேர் விருது வென்றார்.
உத்தரி
இந்த இராகத்தில் ஷட்ஜம், அந்தர காந்தாரம் (க3), பிரதி மத்திமம் (ம2), பஞ்சமம், சதுஸ்ருதி தைவதம் (த2), கைசிகி நிஷாதம்  (நி2) ஆகிய சுரங்கள் வருகின்றன.
கமல்ஹாசன்
1983 ஆம் ஆண்டில் இயக்குநர் பாலு மகேந்திரா இயக்கிய மூன்றாம் பிறை திரைப்படத்தில் நடித்தார். இந்தப் படத்தில் நடித்ததற்காக சிறந்த நடிகருக்கான இந்திய தேசிய விருது கிடைத்தது. 1987 இல் மணிரத்னம் இயக்கத்தில் நாயகன் திரைப்படத்திலும், 1996 இல் ஷங்கர் இயக்கத்தில் இந்தியன் 1996 திரைப்படத்திலும் நடித்தார். இந்தத் திரைப்படத்திற்காக இவருக்கு இரண்டாவது மற்றும் மூன்றாவது இந்திய தேசிய விருது கிடைத்தது. இந்த இரு படங்களிலும் இவரின் நடிப்பு பெரும் பாராட்டைப் பெற்றுத் தந்தது. 1992 ஆண்டு சிறந்த மாநில மொழி திரைப்படத்திற்கான தேசிய விருதை தேவர் மகன் படம் பெற்றது, தயாரிப்பாளர் என்ற முறையில் கமல்ஹாசன் தேசிய விருது பெற்றார். இதுவரை 220 க்கும் மேற்பட்ட படங்களில் நடித்துள்ளார். இதில் தசாவதாரம் திரைப்படத்தில் பத்து வேடங்களில் நடித்திருந்தார்.
உத்தரி
இவற்றையும் பார்க்கவும்
பகுப்பு:வாசஸ்பதியின் ஜன்னிய இராகங்கள்
கமல்ஹாசன்
1979 ஆம் ஆண்டில் தமிழ்நாடு அரசு கலைமாமணி விருது வழங்கியது. 1990 இல் இந்திய அரசு பத்மசிறீ விருதும், 2014 இல் பத்ம பூசண் விருதும் வழங்கியது. 2016 இல் செவாலியே விருது பெற்றார்.
கமல்ஹாசன், தமிழ் தவிர இந்தி, தெலுங்கு, மலையாளம், கன்னடம், வங்காளம் ஆகிய மொழித் திரைப்படங்களிலும் நடித்துள்ளார். ராஜ்கமல் பிலிம்ஸ் இன்டர்நேசனல் என்ற திரைப்படத் தயாரிப்பு நிறுவனத்தையும் நடத்தி வருகின்றார்.
வாழ்க்கைக் குறிப்பு
கமல்ஹாசன் இராமநாதபுரம், பரமக்குடியில் சிறீவைணவ ஐயங்கார் தமிழ்ப் பிராமணர் குடும்பத்தில் பிறந்தார். தந்தை டி. சீனிவாசன் ஒரு வழக்கறிஞர். தாயார் ராஜலட்சுமி. கமல் குடும்பத்தில் இளையவர். இவரது தமையன்மார்கள் சாருஹாசன் (பி: 1930), சந்திரஹாசன் (பி: 1936) இருவரும் வழக்கறிஞர்கள். சாருகாசன் 1980களில் திரைப்படங்களில் நடித்து வந்தார். சகோதரி நளினி (பி: 1946) ஒரு பரதநாட்டியக் கலைஞர். பரமக்குடியில் ஆரம்பக் கல்வி கற்றார். சகோதரர்களின் உயர் கல்வியைக் கருத்தில் கொண்டு இவர்கள் சென்னைக்கு குடும்பத்துடன் குடியேறினர். கமல்ஹாசன் சென்னை சாந்தோமில் கல்வி கற்றார். தந்தையின் விருப்பப்படி, கமல்ஹாசன் திரைப்படத் துறையிலும், நடனத்துறையிலும் ஈடுபாடு கொண்டார். தாயாரின் மருத்துவர் ஒருவர் ஏவிஎம் மெய்யப்பச் செட்டியாரின் மனைவிக்கு மருத்துவம் பார்ப்பதற்காக அவரிடம் சென்ற போது கமலையும் தன்னுடன் கூட்டிச் சென்று அறிமுகப்படுத்தினார். ஏ. வி. மெய்யப்பனின் மகன் எம். சரவணனின் சிபாரிசில் ஏவிஎம் தயாரிப்பான களத்தூர் கண்ணம்மா (1960) திரைப்படத்தில் குழந்தை நடிகராக நடிப்பதற்கு வாய்ப்புக் கிடைத்தது.
அரசியல் பிரவேசம்
கமல், தான் அரசியலுக்கு வருவதற்கான நேரம் வந்துவிட்டது என தனது டிவிட்டர் பக்கத்தின் வாயிலாக அறிவித்திருந்தார். அதன்படி, பெப்ரவரி 21, 2018 அன்று மதுரையில் நடந்த பொதுக்கூட்டத்தில் கமல் தனது கட்சியின் பெயர் மக்கள் நீதி மய்யம் என அறிவித்தார். அதே கூட்டத்தில் கட்சிக்கான கொடியையும் வெளிட்டு அதனை ஏற்றி வைத்தார். அந்தக் கொடியில் ஆறு கைகள் ஒன்றுடன் ஒன்று இணைந்திருப்பது போலவும் சிவப்பு மற்றும் வெள்ளை நிறங்களில் இருந்தது. கொடியின் நடுவில் கருப்பு வண்ணத்தைப் பின்புலமாகக் கொண்டு நடுவில் வெள்ளை நட்சத்திரம் இருக்கும். அதில் மக்கள் நீதி மய்யம் என எழுதியிருக்கும். 13 டிசம்பர் 2020 அன்று, 2021 தமிழ்நாடு சட்டப் பேரவைத் தேர்தலுக்கான மநீமயின் தேர்தல் பிரச்சாரத்தை கமல் தொடங்கினார், 142 சட்டமன்றத் தொகுதிகளில் வேட்பாளர்களை நிறுத்தினார் மற்றும் திமுக அல்லது அதிமுகவுடன் கூட்டணி அமைக்கப் போவதில்லை என்று உறுதியளித்தார்.மநீம தேர்தலில் எந்த இடத்திலும் வெற்றி பெறவில்லை, கோயம்புத்தூர் தெற்கு சட்டமன்றத் தொகுதியில் பாஜகவின் வானதி சீனிவாசனிடம் இவர் 1728 வாக்குகள் வித்தியாசத்தில் தோல்வியடைந்தார்.
திரைப்படக் குறிப்பு
இவர் 2019 ஆம் ஆண்டுவரை 220 மேற்பட்ட திரைப்படங்களில் நடித்துள்ளார்.
தயாரித்த திரைப்படங்கள்
வெளியாகாத அல்லது பாதியில் கைவிடப்பட்ட திரைப்படங்கள்
இயக்கிய திரைப்படங்கள்
1: 1997 – மருதநாயகம் (திரைப்படம் பாதியில் கைவிடப்பட்டது)
2: 2017 – சபாஷ் நாயுடு (திரைப்படம் பாதியில் கைவிடப்பட்டது)
மேலும் பங்காற்றிய திரைத் துறைகள்
( பாடலாசிரியர்)
கிமு 31
ஆண்டு கிமு 31 (31 BC) என்பது யூலியன் நாட்காட்டியில் ஒரு செவ்வாய், புதன், அல்லது வியாழக்கிழமையில் துவங்கிய சாதாரண ஆண்டு, அல்லது ஒரு செவ்வாய் அல்லது புதன்கிழமையில் துவங்கிய நெட்டாண்டு ஆகும். அத்துடன் இவ்வாண்டு அக்காலத்தில் "அந்தோனியசு மற்றும் ஒக்டாவியானசு ஆட்சி ஆண்டு" (Year of the Consulship of Antonius and Octavianus) எனவும், பண்டைய உரோமன் அப் ஊர்பி கொண்டிட்டா நாட்காட்டியில் ஆண்டு 723 எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு கிமு 31 என அழைக்கும் முறை நடைமுறைக்கு வந்தது.
திருவள்ளுவர் பிறந்த ஆண்டு கிமு 31 என்று மறைமலை அடிகள் கணித்துள்ளார். இதன் படி, இது திருவள்ளுவர் ஆண்டின் ஆரம்பமாகும்.
(89959) 2002 என்டி7
(89959) 2002 என்டி7 ((89959) 2002 NT7) என்பது ஒரு புவியருகு விண்பொருள் ஆகும். இது 1.2 மைல்கள் (2 கிமீ) அகலம் உடையது. நாசாவின் புவியருகு விண்பொருட்கள் கண்கானிப்பு திட்டத்தில் முதன் முதலில் கவனிக்கப்பட்ட விண்பொருள். இது பலெர்மோ தீங்கு அறியும் அளவுகோலில் நேர்மறை மதிப்பீட்டைப் பெற்றுள்ளது. 1 பிப்ரவரி 2019 அன்று இது புவியை தாக்குமெனக் கணிக்கப்பட்டுள்ளது. ஊடக அறிக்கைகள், இப்புவியருகு விண்பொருள் புவியைத் தாக்கும் வாய்ப்பு மிகக்குறைவு எனவும், மில்லியனில் ஒரு பங்கு வாய்ப்பு தான் உள்ளது எனவும் கூறுகின்றது.
ஆகஸ்ட் 1, 2002 அன்று 2002 என்டி7, அபாய அட்டவணையிலிருந்து நீக்கப்பட்டது.
அண்மையில் செய்த ஆய்வில் ஜனவரி 13, 2019 அன்று இந்தச் சிறுகோள் நம்மை 0.4078 வானியல் அலகு (61,010,000 கிமீ; 37,910,000 மைல்) தூரத்தில் பாதுகாப்பாகக் கடந்து செல்லுமென அறியப்பட்டுள்ளது.
இதனையும் காண்க
பகுப்பு:புவியருகு விண்பொருட்கள்
ஈமியூ எண்ணெய்
alt=An Emu|thumb|267x267px| [[ஈமியூ|ஈமு, ஈமு எண்ணெயின் மூலம்]] ஈமியூ எண்ணெய் அல்லது ஈமு எண்ணெய் (Emu oil) என்பது ஈமியூ பறவையின் கொழுப்புத் திசுவிலிருந்து பெறப்படும் ஒருவகை எண்ணெய் ஆகும். இது ஆத்திரேலியாவில் காணப்படும் பறக்கமுடியாத பறவை ஈமியூ சிற்றினமான டுரோமையசு நோவேஹோலண்டியே இலிருந்து பெறப்படுகிறது.
கலப்படமற்ற ஈமியூ எண்ணெய், ஈமியூ உணவு மற்றும் சுத்திகரிப்பு முறை(கள்) ஆகியவற்றைப் பொறுத்து, வெள்ளை நிற நுரையிலிருந்து மஞ்சள் திரவமாக ஈமியூவின் உணவிற்கு ஏற்ப மாறுபடும். தொழிற்சாலையில் சுத்திகரிக்கப்பட்ட ஈமியூ எண்ணெயில் குறைந்தபட்சம் 70% நிறைவுறா கொழுப்பமிலங்களால் ஆனது. இதில் அதிக அளவில் காணப்படுவது ஒலிக் அமிலம், ஒற்றை ஒமேகா -9 கொழுப்பு அமிலம் ஆகும். ஈமியூ எண்ணெயில் சுமார் 20% லினோலெயிக் அமிலம் (ஒமேகா -6 கொழுப்பு அமிலம்) மற்றும் 1-2% லினோலெனிக் அமிலம் (ஒமேகா -3 கொழுப்பு அமிலம்) உள்ளன. முழுமையாக சுத்திகரிக்கப்பட்ட ஈமியூ எண்ணெய் மென்மையான சுவையுடையது.
ஈமியூ எண்ணெய் முன்னர் புற்றுநோய் மற்றும் மூட்டுவலி உள்ளிட்ட பல்வேறு வகையான மனித நோய்களுக்கு சிகிச்சையளிக்க முடியும் என்ற கூற்றுடன் உணவு குறை நிரப்பியாக தவறாக விளம்பரப்படுத்தப்பட்டது.
ஆராய்ச்சி
2015ஆம் ஆண்டில் இரண்டு ஆய்வுகள் மனிதனில் நடந்துள்ளன. இதில் ஓர் ஆய்வு தோல் உலர்ந்து போவதைத் தடுத்து ஈரமாக வைத்திருப்பது குறித்தும், மற்றொன்று பூச்சி விரட்டியாகவும் பயன்படுத்தப்பட்டது.
வணிக ரீதியான துணை உணவாக ஈமியூ எண்ணெய் தரப்படுத்தப்படுத்தாமலும் ஆற்றலில் அளவில் பரவலாக வேறுபாட்டுடன் காணப்படுகிறது. அமெரிக்க உணவு மற்றும் மருந்து நிர்வாகம் 2009-ஆம் ஆண்டில் "சுகாதார மோசடியை எப்படிக் கண்டுபிடிப்பது" என்ற கட்டுரையில் ஈமியூ எண்ணெய்களை முன்னிலைப்படுத்தியதோடு, "தூய ஈமியூ எண்ணெய்த்" தயாரிப்புகள் அங்கீகரிக்கப்படாத மருந்துகளாகப் பயன்படுத்தப்படுகின்றன என்பதைச் சுட்டிக்காட்டியுள்ளது.
மேற்கோள்கள்
பகுப்பு:விலங்கு கொழுப்புகள் பகுப்பு:உணவுக் குறைநிரப்பிகள் பகுப்பு:பறக்காத பறவைகள்
மெய்நிகர் இயந்திரம்
மெய்நிகர் இயந்திரம் (VM ) என்பது இயந்திரத்தின் (அதாவது, கணினி) மென்பொருள் செயலாக்கம் ஆகும். அது நிரல்களை இயல்பான இயந்திரம் போன்று செயல்படுத்துகின்றது.
வரையறைகள்
மெய்நிகர் இயந்திரமானது முதலில் போபெக் மற்றும் கோல்டுபெர்க் அவர்களால் "ஒரு நிஜ இயந்திரத்தின் செயல்திறன் மிகுந்த, தொடர்பற்ற பிரதி" என்றவாறு வரையறுக்கப்பட்டது. தற்போதைய பயன்பாடானது எந்த நிஜ வன்பொருளுக்கும் எந்தவித நேரடித் தொடர்பற்ற மெய்நிகர் இயந்திரங்களைக் கொண்ட மெய்நிகர் இயந்திரங்களை உள்ளடக்குகின்றது.
எடுத்துக்காட்டு : Java வில் எழுத்தப்பட்ட ஒரு நிரலானது சேவைகளை Java நிகழ்நேர சூழல் (JRE) மென்பொருளில் இருந்து வழங்கப்பட்ட கட்டளைகள் மூலமாகப் பெறுகின்றது, மேலும் Java மென்பொருளிலிருந்து எதிர்பார்க்கப்பட்ட முடிவுகளைப் பெறுகின்றது. இந்தச் சேவைகளை நிரலுக்கு வழங்குவதன் மூலமாக, Java மென்பொருள் ஒரு "மெய்நிகர் இயந்திரம்" போன்று செயல்படுகின்றது. இந்த நிரலை சாதாரணமாக வடிவைமைக்க இயக்க முறைமையாக அல்லது வன்பொருளாக செயல்படுகின்றது.
கணினி மெய்நிகர் இயந்திரங்கள்
கணினி மெய்நிகர் இயந்திரங்கள் (சில நேரங்களில் வன்பொருள் மெய்நிகர் இயந்திரங்கள் என்று அழைக்கப்படுகின்றன), இவை வேறுபட்ட மெய்நிகர் இயந்திரங்களிடையே அமைந்துள்ள இயல்பான இயந்திர ஆதாரங்களை அதன் சொந்த இயக்கமுறைமையால் இயங்கும் ஒவ்வொன்றுக்கும் பகிர்தலை அனுமதிக்கின்றன. மென்பொருள் அடுக்கானது மெய்நிகர் இயந்திர கண்காணிப்பு அல்லது மெய்நிகராக்கு தளம் என்றழைக்கப்படும் மெய்நிகராக்கலை வழங்குகின்றது. மெய்நிகராக்கு தளத்தை வெறுமையான வன்பொருளில் (வகை 1 அல்லது இயல்பு மெய்நிகர் இயந்திரம்) அல்லது இயக்க முறைமையின் உச்சத்தில் (வகை 2 அல்லது ஹோஸ்ட் செய்யப்பட்ட மெய்நிகர் இயந்திரம்) இயக்க முடியும்.
ஐலீன் வீலன்
ஐலீன் வீலன் (Eileen Whelan, பிறப்பு: அக்டோபர் 30 1911 - டிசம்பர் 3, 2021), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஏழு தேர்வுத் துடுப்பாட்டப் போட்டிகளில்  கலந்து கொண்டுள்ளார். 1937 - 1949 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
மெய்நிகர் இயந்திரம்
கணினி மெய்நிகர் இயந்திரங்கள்
கணினி மெய்நிகர் இயந்திரங்களின் முக்கிய தீமை:
மெய்நிகர் இயந்திரங்கள் ஒரு கணினியை பல ஒற்றை-பணியைக் கொண்ட இயக்க முறைமைகள் இடையே நேரப் பகிர்தலை அனுமதிப்பதால், மெய்நிகர் இயந்திரங்களுக்கான உண்மையான நோக்கமாக பல இயக்க முறைமைகளை இயக்க வேண்டியதாக இருந்தது. இந்த உத்திக்கு ஹோஸ்டில் நினைவகத்தைப் பகிர விருந்தினர் இயக்க முறைமைகள் மற்றும் நினைவக மெய்நிகராக்கல் ஆகியவற்றுக்கிடையே CPU ஆதாரங்களைப் பகிரும் செயலாக்கம் அவசியமாகின்றது.
விருந்தினர் இயக்க முறைமைகள் அனைத்தும் ஒரே மாதிரியாக இருக்க வேண்டியதில்லை. அவை அதே கணினியில் வேறுபட்ட இயக்க முறைமைகள் இயங்குவதைச் சாத்தியமாக்குகின்றன (உ.ம்., Microsoft Windows மற்றும் Linux, அல்லது சமீபத்திய பதிப்பிற்கு அமைக்கப்படாமல் இருக்கின்ற மென்பொருளை ஆதரிக்கும் பொருட்டு ஒரு இயக்க முறைமையின் பழைய பதிப்புகள்). வேறுபட்ட விருந்தினர் இயக்க முறைமைகளை ஆதரிக்க மெய்நிகர் இயந்திரங்களின் பயன்பாடானது உட்பொதிக்கப்பட்ட கணினிகளில் பிரபலமாக இருக்கின்றது; பொதுவாக இது ஒரு நிகழ்நேர இயக்க முறைமையை ஆதரிக்கின்ற அதே வேளையில் Linux அல்லது Windows போன்ற உயர்மட்ட இயக்க முறைமையையும் ஆதரிக்கப் பயன்படுகின்றது.
மற்றொரு பயன்பாடானது நம்பகமற்ற வகையில் உள்ள இயக்க முறைமை சேண்ட்பாக்ஸ்க்கு பயன்படுகின்றது, ஏனெனில் இந்த அமைப்பானது இன்னும் உருவாக்கத்தில் உள்ளது. மெய்நிகர் இயந்திரங்கள் சிறந்த பிழைதிருத்தி அணுகல் மற்றும் விரைவான மறுதொடக்கங்கள் உள்ளிட்ட இயக்க முறைமை மேம்பாட்டிற்கான பிற நன்மைகளாக உள்ளன.
சோலாரிஸ் ஜோன்கள் போன்ற மாற்று உத்திகள் ஒற்றை இயக்க முறைமையில் தனிபடுத்தலின் நிலையை வழங்குகின்றன. இது ஒரு மெய்நிகர் இயந்திரம் நிறைவான தனிப்படுத்தலைக் கொண்டிருப்பதில்லை.
செயலாக்க மெய்நிகர் இயந்திரங்கள்
ஒரு செயலாக்க மெய்நிகர் இயந்திரம் சில நேரங்களில் பயன்பாட்டு மெய்நிகர் இயந்திரம் என்றழைக்கப்படுகின்றது. இது ஒரு இயக்க முறைமையில் இயல்பான பயன்பாடாக இயங்குகின்றது மற்றும் ஒற்றைச் செயலாக்கத்தை ஆதரிக்கின்றது. இது அந்தச் செயலாக்கம் தொடங்கும்போது உருவாக்கப்பட்டு அது வெளியேறும் போது அழிக்கப்படுகின்றது. வன்பொருள் அல்லது இயக்க முறைமையில் அமைந்துள்ள விவரங்களை கவருகின்ற தள-கட்டுப்பாடற்ற நிரலாக்கச் சூழலை வழங்குவதே இதன் நோக்கமாகும், மேலும் அதே முறையில் எந்த தளத்திலும் ஒரு நிரலைச் செயல்படுத்த அனுமதிக்கின்றது.
ஒரு செயலாக்க மெய்நிகர் இயந்திரம் ஒரு உயர்மட்ட ஈர்ப்பை வழங்குகின்றது — அது உயர்மட்ட நிரலாக்க மொழியில் நிலையாக உள்ளது (இது கணினி மெய்நிகர் இயந்திரத்தின் தாழ்வு-நிலை ISA ஈர்ப்புக்கு ஒப்பிடப்படுகின்றது). செயலாக்க மெய்நிகர் இயந்திரங்கள் மொழிபெயர்ப்பியைப் பயன்படுத்தி செயலாக்கப்படுகின்றன; நிரலாக்க மொழிகளுக்கு தொகுக்கப்பட்ட ஒப்பிடக்கூடிய செயல்திறனானது அப்போதைய தொகுப்பின் பயன்பாட்டால் பெறப்படுகின்றது.
இந்த வகையான மெய்நிகர் இயந்திரமானது ஜாவா நிரலாக்க மொழியுடன் பிரபலமாகியிருக்கின்றது. இது ஜாவா மெய்நிகர் இயந்திரத்தைப் பயன்படுத்தி செயலாக்கப்படுகின்றது. பல்வேறு மொழிமாற்றப்பட்ட மொழிகளுக்காக கவர்ச்சி அடுக்காக வழங்கப்படுகின்ற பாரட் மெய்நிகர் இயந்திரம் மற்றும் பொது மொழி நிகழ்நேரம் என்றழைக்கப்படுகின்ற மெய்நிகர் இயந்திரத்தில் இயங்குகின்ற .NET Framework உள்ளிட்டவை பிற உதாரணங்கள் ஆகும்.
சிறப்பு வகை செயலாக்க மெய்நிகர் இயந்திரங்கள் (சாத்தியமுள்ள பலவகைப்பட்ட) கணினி கூட்டத்தின் தகவல்தொடர்பு இயந்திர நுட்பங்கள் வாயிலாக கவரக்கூடிய அமைப்புகள் ஆகும். மெய்நிகர் இயந்திரம் போன்று ஒற்றைச் செயலாக்கத்தைக் கொண்டிருக்காது, ஆனால் அந்தக் கூட்டத்தில் ஒவ்வொரு இயல்பு இயந்திரத்திற்கும் ஒரு செயலாக்கத்தைக் கொண்டிருக்கின்றது. அவை நிரலாக்குநர்களை உள்ளிணைப்பு மற்றும் இயக்க முறைமை ஆகியவற்றால் வழங்கப்பட்ட தகவல்தொடர்பு இயந்திரநுட்பத்திற்குப் பதிலாக வழிமுறைகளில் கவனம்செலுத்தச் செய்யவைப்பதன் மூலமாக நிரலாக்க இணைப் பயன்பாடுகளின் பணியை எளிதாக்க வடிவமைக்கப்பட்டவை. அவை தகவல்தொடர்பைச் செயல்படவைக்கும் காரணியை மறைப்பதில்லை, மேலும் அவை ஒற்றை இணை இயந்திரங்கள் போன்று குழுவை அளிக்க முயற்சிப்பதில்லை.
பிற செயலாக்க மெய்நிகர் இயந்திரங்கள் போலன்றி, இந்த அமைப்புகள் ஒரு குறிப்பிட்ட நிரலாக்க மொழியை வழங்குவதில்லை, ஆனால் இவை ஏற்கனவேயுள்ள மொழியில் உட்பொதிக்கப்பட்டுள்ளன; பொதுவாக இதுபோன்ற அமைப்பு பல மொழிகளுக்கான பிணைப்பை வழங்குகின்றன (உ.ம்., C மற்றும் FORTRAN). PVM (இணை மெய்நிகர் இயந்திரம்) மற்றும் MPI (செய்து அனுப்பும் இடைமுகம்) ஆகியவை உதாரணங்கள் ஆகும். பயன்பாடுகள் இன்னமும் இயங்குவதால் அனைத்து இயக்க முறைமை சேவைகளுக்குமான அணுகலைக் கொண்டுள்ளன, மேலும் "மெய்நிகர் இயந்திரம்" மூலமாக வழங்கப்பட்ட கணினி மாதிரிக்கு கட்டுப்படுத்தப்படவில்லை என்பதால் அவை கண்டிப்பாக மெய்நிகர் இயந்திரமாக இருப்பதில்லை.
அடிப்படை மூல வன் பொருளின் உத்தி (இயல்பு செயல்பாடு)
இந்த அணுகுமுறையானது வன்பொருளின் முழு மெய்நிகராக்கலாக விவரிக்கப்படுகின்றது, மற்றும் இது வகை 1 அல்லது வகை 2 மெய்நிகராக்கு தளத்தைப் பயன்படுத்தி செயலாக்கப்படும். (வகை 1 மெய்நிகராக்கு தளம் நேரடியாக வன்பொருளில் இயங்குகின்றது; வகை 2 மெய்நிகராக்கு தளம் லினக்ஸ் போன்ற பிற இயக்க முறைமையில் இயங்குகின்றது). ஒவ்வொரு மெய்நிகர் இயந்திரமும் அடிப்படை வன்பொருளால் ஆதரிக்கப்படுகின்ற எந்த இயக்க முறைமையிலும் இயங்கும். எனவே பயனர்கள் இரண்டு அல்லது பல வேறுபட்ட "விருந்தினர்" இயக்க முறைமைகளை ஒரேநேரத்தில், வேறுபட்ட "தனிப்பட்ட" மெய்நிகர் கணினிகளில் இயக்க முடியும்.
இந்தக் கொள்கையைப் பயன்படுத்திய முன்னோடிக் கணினி IBM இன் CP-40 ஆகும், இது IBM இன் CP/CMS (1967-1972) இன் முதல் பதிப்பு (1967) மற்றும் IBM இன் மெய்நிகர் இயந்திரக் குடும்பத்தின் (1972-தற்போது வரையில்) முன்னோடி ஆகும். மெய்நிகர் இயந்திரக் கட்டமைப்புடன், பெரும்பாலான பயனர்கள் மெய்நிகர் இயந்திரம் கட்டுப்பாட்டு நிரலின் (VM-CP) உயரத்தில் "விருந்தினர்" ஆக CMS என்ற எளிமையான ஊடாடல் கணினி ஒரு-பயனர் இயக்க முறைமையை இயக்குகின்றனர். இந்த அணுகுமுறை தனியாக இயக்கப்படுகின்றது எனில், இந்த CMS வடிவமைப்பை எளிமையாக வைக்கின்றது; கட்டுப்பாட்டு நிரலானது "காட்சிகளுக்குப் பின்னால்" பல்பணி மற்றும் ஆதார மேலாண்மையை வழங்குகின்றது. CMS இல் கூடுதலாக, மெய்நிகர் இயந்திரம் பயனர்கள் MVS அல்லது z/OS போன்ற ஏதேனும் பிற IBM இயக்க முறைமைகளை இயக்க முடியும். z/VM என்பது மெய்நிகர் இயந்திரத்தின் தற்போதைய பதிப்பு ஆகும். மேலும் இது அளிக்கப்பட்ட மெயின்பிரேமில் நூற்றுக்கணக்கான அல்லது ஆயிரக்கணக்கான மெய்நிகர் இயந்திரங்களை ஆதரிக்கப் பயன்படுகின்றது. சில நிறுவுதல்கள் வலைச் சேவையகங்களை இயக்க zSeries க்கான லினக்ஸை பயன்படுத்துகின்றன. இங்கு பல மெய்நிகர் இயந்திரங்களிடையே லினக்ஸ் இயக்க முறைமையாக இயங்குகின்றது.
முழு மெய்நிகராக்கல் என்பது குறிப்பாக இயக்க முறைமை மேம்பாட்டில் உதவிகரமாக உள்ளது. அப்போது சோதனை புதிய குறியீடானது அதே நேரத்தில் பழையதாக, மிகவும் நிலைத்தன்மை கொண்டதாக, பதிப்புகளாக, ஒவ்வொன்றும் தனிப்பட்ட மெய்நிகர் இயந்திரத்தில் இயங்க முடியும். இந்த செயலாக்கம் மீள்சுருளாகவும் இருக்கும்: IBM தனது மெய்நிகர் இயந்திர இயக்க முறைமையின் புதிய பதிப்புகளை பிழைதிருத்தம் செய்தது, மெய்நிகர் இயந்திரம் என்பது பழைய மெய்நிகர் இயந்திரப் பதிப்பின் கீழ் இயங்கும் மெய்நிகர் இயந்திரம் ஆகும், மேலும் அது இந்த உத்தியை புதிய வன்பொருள் உருவகத்திற்கும் பயன்படுத்தியது.
தரநிலை x86 செயலி கட்டமைப்பு நவீன கணினிகளில் பயன்படுவது போன்று இயல்பாக போபெக் மற்றும் கோல்டுபெர்க் மெய்நிகராக்கல் தேவைகளைச் சந்திக்கவில்லை. குறிப்பிடும்படியாக, எந்த செயல்பாட்டு முறையும் இல்லை, அதில் அனைத்து தூண்டுதல் இயந்திர வழிமுறைகளும் எப்போதும் சிக்குகின்றன. இவை ஒவ்வொரு-வழிமுறை மெய்நிகராக்கலை அனுமதிக்கின்றன.
இந்த வரையறைகளில் முரண்பாடாக, பல மென்பொருள் தொகுப்புகள் x86 கட்டமைப்பில் மெய்நிகராக்கலை வழங்க நிர்வகிக்கப்பட்டுள்ளன. இருப்பினும் முன்னுரிமை அளிக்கப்பட்ட குறியீட்டின் நிலைமாறும் மறுதொகுப்பானது, முதலில் VMware மூலமாக செயலாக்கப்படுகின்றது, இது IBM System/370 அல்லது மோட்டோரோலா MC68020 போன்ற இயல்பாக மெய்நிகராக்கக்கூடிய கட்டமைப்பில் இயங்கும் மெய்நிகர் இயந்திரத்துக்கு ஒப்பிடக்கூடியதான சில அளவுக்கதிகமான செயல்திறனை ஏற்படுத்துகின்றது. இப்போது, Virtual PC, VirtualBox, Parallels Workstation மற்றும் Virtual Iron போன்ற பிற மென்பொருள் தொகுப்புகள் பல x86 வன்பொருளில் மெய்நிகராக்கலைச் செயல்படுத்த நிர்வகிக்கப்படுகின்றன.
இன்டெல் மற்றும் AMD ஆகியவை தங்களின் x86 செயலிகளில் வன்பொருளில் மெய்நிகராக்கத்தை செயலாக்கும் அம்சங்களை அறிமுகப்படுத்தியுள்ளன.
இயல்பற்ற அமைப்பின் உத்தி
மெய்நிகர் இயந்திரங்கள் முன்மாதிரியின் அம்சத்தையும் நிகழ்த்துகின்றன. அவை மற்றொரு கணினி செயலி கட்டமைப்பில் இயங்குமாறு எழுதப்பட்ட மென்பொருள் பயன்பாடுகள் மற்றும் இயக்க முறைமைகளை அனுமதிக்கின்றன.
இந்த உத்தியானது வேறுபட்ட கணினிகளை அந்த விவரக்குறிப்பிற்கு எழுதப்பட்ட எந்த மென்பொருளையும் இயக்க அனுமதிக்கின்றது; மெய்நிகர் இயந்திர மென்பொருளை மட்டுமே அதனூடே கண்டிப்பாக ஒவ்வொரு வகையான கணினிக்கும் அதில் இயங்குவதற்காக தனித்தனியே எழுத வேண்டும்.
இயக்க முறைமை அளவிலான மெய்நிகராக்கம்
இயக்க முறைமை அளவிலான மெய்நிகராக்கம் என்பது இயக்க முறைமை (கெர்னல்) அடுக்கில் சேவையகங்களை மெய்நிகராக்கும் சேவையக மெய்நிகராக்கல் தொழில்நுட்பம் ஆகும். இது பங்கீடுதலாகவும் கருதப்படலாம்: ஒரு ஒற்றை இயல்பான சேவையகம் பல்வேறு சிறிய பகுதிகளாகப் பிரிக்கப்படுகின்றன (இல்லையெனில் மெய்நிகர் சூழல் (VE), மெய்நிகர் தனிப்பட்ட சேவையகங்கள் (VPS), விருந்தினர், பகுதிகள், இன்னும் பலவாக அழைக்கப்படுகின்றது.); இந்த ஒவ்வொரு பகுதியும் உண்மையான சேவையகமாக பார்ப்பதற்கும் உணருவதற்கும் அதன் பயனர்களின் பார்வையில் தோற்றமளிக்கின்றது.
உதாரணமாக, சோலாரிஸ் ஜோன்கள் பல விருந்தினர் இயக்க முறைமைகளை ஒரே இயக்க முறைமை (சோலாரிஸ் 10 போன்று) இயங்குவதை ஆதரிக்கின்றது. அனைத்து விருந்தினர் இயக்க முறைமைகளும் அதே கெர்னல் நிலையைப் பயன்படுத்துகின்றன மற்றும் வேறுபட்ட இயக்க முறைமை பதிப்புகளாக இயங்க முடியாது. சோலாரிஸ் இயல்பு ஜோன்களுக்கும் ஹோஸ்ட் இயக்க முறைமையானது சோலாரிஸ் பதிப்பாக இருப்பது அவசியமாகின்றது; பிற உற்பத்தியாளர்களிடமிருந்து வந்த பிற இயக்க முறைமைகள் ஆதரிக்கப்படுவதில்லை.,இருப்பினும் நீங்கள் சோலாரிஸ் வர்த்தகமாக்கப்பட்ட ஜோன்களைப் பயன்படுத்த, பிற இயக்க முறைமைளை ஜோன்களாகப் பயன்படுத்த வேண்டும்.
மற்றொரு உதாரணம் கணினி பணிச்சுமை பகுப்புகள் (WPARகள்) ஆகும், இவை IBM AIX 6.1 இயக்க முறைமையில் அறிமுகப்படுத்தப்பட்டன. கணினி WPARகள் என்பவை உலகளாவிய AIX OS சூழலின் ஒரு நிகழ்வின் கீழ் இயங்கும் மென்பொருள் பகுப்புகள் ஆகின்றன.
இயக்க முறைமை நிலை கட்டமைப்பானது குறைந்த மேனிலையைக் கொண்டிருக்கின்றது. அது சேவையக ஆதாரங்களின் பயன்பாட்டு செயல்திறனை அதிகரிக்க உதவுகின்றது. மெய்நிகராக்கல் புறக்கணிக்கத்தக்க மேன்மையை மட்டுமே அறிமுகப்படுத்துகின்றது மற்றும் அது ஒற்றை இயல்பு சேவையகத்தில் இயங்குகின்ற நூற்றுக்கணக்கான மெய்நிகர் தனிப்பட்ட சேவையகங்களை அனுமதிக்கின்றது. மாறாக, முழு மெய்நிகராக்கம் (VMware போன்று) மற்றும் பாரா மெய்நிகராக்கம் (Xen அல்லது UML போன்று) ஆகியவை போன்ற அணுகுமுறைகள் அந்த அளவிலான அடர்த்தியை இயங்குகின்ற பல்வேறு கெர்னல்களின் மேன்மையின் காரணமாக அடைய முடியாது. மற்றொரு புறத்திலிருந்து, இயக்க முறைமை-நிலை மெய்நிகராக்கம் வேறுபட்ட இயக்க முறைமைகளை (அதாவது, வேறுபட்ட கெர்னல்கள்) இயக்கத்தை அனுமதிக்காது, இருப்பினும் வேறுபட்ட நூலகங்கள், பகிர்வுகள் மற்றும் பல ஆகியவை சாத்தியமானவை.
தேர்ந்தெடுக்கப்பட்ட மெய்நிகராக்கல் மென்பொருளின் நீட்டிக்கப்பட்ட விளக்கங்கள்
பின்வரும் மென்பொருள் தயாரிப்புகள் வன்பொருளை மெய்நிகராக்க முடிந்தவை, எனவே பல இயக்க முறைமைகள் அதனைப் பகிர்ந்துள்ளன.
புற இணைப்புகள்
பகுப்பு:மெய்நிகராக்கம் பகுப்பு:கூகுள் தமிழாக்கம்-கணினியியல்
வேணு கோபால மேனன்
வேணு கோபால மேனன் (Vanu Gopala Menon (பிறப்பு: செப் 8, 1960) சிங்கப்பூரின் சார்பாக ஐக்கிய நாடுகள் அவையை பிரதிநிதித்துவப் படுத்துகிறார். . சிங்கப்பூர் பிரதமரின் தனிப்பட்ட பிரதிநிதியும் ஆவார். வேணுகோபால் சிங்கப்பூர் தேசியப் பல்கலைக்கழகத்தில் பயின்றார். பின்னர் சிங்கப்பூர் வெளியுறவுத் துறை அமைச்சில் இணைந்தார்.
மேற்கோள்கள்
பகுப்பு:1960 பிறப்புகள் பகுப்பு:வாழும் நபர்கள் பகுப்பு:சிங்கப்பூர் நபர்கள் பகுப்பு:சிங்கப்பூர் அரசு
அமெரிக்க பொன் கூம்பலகுச் சில்லை
அமெரிக்க பொன் கூம்பலகுச் சில்லை (American Goldfinch, Carduelis tristis) என்பது சிறிய பின்ச் குடும்பத்தைச் சேர்ந்த தென் அமெரிக்கப் பறவை. வலசை போகும் இப்பறவை இனப்பெருக்க காலத்தில் அல்பேட்டாவிலிருந்து வட கரோலினாவுக்கும், குளிர் காலங்களில் கனடா எல்லையிலிருந்து மெக்சிக்கோவுக்கும் வலசை போகின்றன.
வெளி இணைப்புக்கள்
பகுப்பு:கூம்பலகுச் சில்லை பகுப்பு:அமெரிக்கப் பறவைகள்
ஜாக்குலின் விட்னி
ஜாக்குலின் விட்னி (Jacqueline Whitney, இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் மூன்று தேர்வுத் துடுப்பாட்டப் போட்டிகளில்   கலந்து கொண்டுள்ளார். 1960 ல்,  இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
லோகோபகாரி
லோகோபகாரி தமிழில் முன்பு வெளிவந்த தேசபக்தப் பத்திரிக்கை. 1895 ஆம் ஆண்டு லோகோபகாரி துவங்கப் பெற்றது. இப்பத்திரிக்கையை சென்னையிலிருந்து கோ.வடிவேலு செட்டியார் வெளியிட்டார்.
ஜாக்குலின் விட்னி
பகுப்பு:இங்கிலாந்து பெண்கள் தேர்வுத் துடுப்பாட்ட அணி
லோகோபகாரி
இதன் ஆசிரியராகச் செயல்பட்டவர் வி.நடராஜ ஐயர். இவ்விதழின் துணையாசிரியராக 1913–15 ஆம் ஆண்டுகளிலும் 1917-18ஆம் ஆண்டுகளிலும் பரலி சு. நெல்லையப்பர் செயல்பட்டார்.பின்னர் இவரே 1922ஆம் ஆண்டில் லோகோபகாரி இதழை விலைக்கு வாங்கி 1941ஆம் ஆண்டு வரையும் பின்னர் 1943 ஆம் ஆண்டு முதல் 1948ஆம் ஆண்டு வரையும் அதன் ஆசிரியராகவும் இருந்தார். 1941–1943 ஆண்டு காலகட்டத்தில் மதுரையைச் சேர்ந்த ஐ. மாயாண்டி பாரதி இவ்விதழில் துணையாசிரியராக இருந்தார்.
மேலும் பார்க்க
பரலி சு. நெல்லையப்பர்
மேற்கோள்கள்
பகுப்பு:தமிழ் இதழ்கள்
ஒட்டப்பட்டி மாரியம்மன் கோயில்
ஒட்டப்பட்டி மாரியம்மன் கோயில் தமிழ்நாட்டில் தர்மபுரி மாவட்டம், ஒட்டப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாநில நெடுஞ்சாலை 17B (தமிழ்நாடு)
தமிழ் மாநில நெடுஞ்சாலை 17B அல்லது எஸ்.எச்-17B (SH-17B) என்பது இந்தியாவில் தமிழ்நாடு மாநிலத்தின் கிருஷ்ணகிரி மாவட்டத்தில் தள்ளி சாலை வழியாக ஓசூர் மற்றும் தென்கனிக்கோட்டை பகுதிகளை இணைக்கும் நெடுஞ்சாலையாகும்.
மொத்த தூரம்
இதன் மொத்த நீளம் 42.2 கிலோமீட்டர்கள் ஆகும்.
சைமன் ஹாக்
சைமன் ஹாக்  (Simon Hawk , (பிறப்பு: செப்டம்பர் 22 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 2003/04 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சைமன் ஹாக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1979 பிறப்புகள் பகுப்பு:டர்ஹாம் பல்கலைக்கழகத் துடுப்பாட்டக்காரர்கள் பகுப்பு:வாழும் நபர்கள்
சுகனமோகினி
சுகனமோகினி இராகம் கருநாடக இசையில் பயன்படும் இராகங்களில் ஒன்றாகும். இது 64 ஆவது மேளகர்த்தா இராகமாகிய, "ருத்ர" என்றழைக்கப்படும் 11 ஆவது சக்கரத்தின் 4 ஆவது மேளமாகிய வாசஸ்பதி இராகத்தின் ஜன்னிய இராகம் ஆகும்.
பகுப்பு:வாசஸ்பதியின் ஜன்னிய இராகங்கள்
தேமான்குளம் முத்தாரம்மன் கோயில்
தேமான்குளம் முத்தாரம்மன் கோயில் தமிழ்நாட்டில் தூத்துக்குடி மாவட்டம், தேமான்குளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பசீர் ஏ. தாகிர்
பசீர் தாகிர் பாக்கித்தானின் பெராவில் பிறந்தவர். இவர் பாக்கித்தானின் வங்கி, தகவல் தொடர்பு மற்றும் அசையாச் சொத்து வணிகம் போன்ற துறைகளில் ஒரு முக்கிய நிறுவன நபராக உள்ளார்.
இவர் தாபி குழுமத்தின் முன்னாள் தலைமை நிர்வாக அதிகாரியாகவும், வாட்டீன் தொலை தொடர்பு வாரியத்தின் உறுப்பினர்ராகவும், வாரிட் சர்வதேச தொலை தொடர்பு  நிறுவனத்தின் குழு உறுப்பினராகவும் மற்றும் அதன் தலைமை நிர்வாக அதிகாரியும் ஆவார். இவர் அபுதாபி குழுமத்தின் முன்னாள் தலைமை நிர்வாக அதிகாரியாவார். இது முன்னணி முதலீட்டாளராக தாபி குழுமத்தின் தலைமையிலான முதலீட்டாளர்களின் கூட்டமைப்பாகும். வாரிய ஆலோசனைக் குழுவின் முன்னாள் உறுப்பினர் மற்றும் வங்கி அல்பாலா நிறுவன வாரிய தணிக்கைக் குழு ஆகியவற்றிலும் பணியாற்றியுள்ளார். முன்னதாக, தாகிர் யூனியன் நேஷனல் வங்கியின் பொது மேலாளர் மற்றும் தலைமை நிர்வாக அதிகாரியாக பணியாற்றியுள்ளர்.
சாதனைகள்
தாகிர் நவம்பர் 1962 முதல் ஒரு தொழில் வங்கியாளராக இருந்துள்ளார். நிதி துறையில் நாற்பது ஆண்டுகளுக்கும் மேலான அனுபவத்தினால், தாகிர் கடந்த 12 ஆண்டுகளில் ஐக்கிய அரபு எமிரேட் அரச குடும்ப உறுப்பினர்கள் மற்றும் அவர்களது இணை முதலீட்டாளர்களுக்கு தனியார் பங்குகள் விற்பது மற்றும் வாங்குதல் முயற்சிகளை அறிவுறுத்துவதற்கும் வழிநடத்துவதற்கும் கவனம் செலுத்தியுள்ளார். தாகிர் இப்பகுதியில் உள்ள ஆளும் குடும்பங்களின் பல்வேறு குடும்ப அலுவலகங்களின் ஒத்துழைப்பை ஊக்குவிப்பதற்கான ஒரு முன்னோடி ஆவார். இப்போது அபுதாபி குழு என்று அழைக்கப்படுகிறது.
முதலீட்டாளர்களின் அபுதாபி குழும கூட்டமைப்பின் கீழ், பாக்கிஸ்தானின் நிதி மற்றும் தொலைத்தொடர்பு துறைகளில் 3 பில்லியன் அமெரிக்க டாலர் மதிப்புள்ள வெளிநாட்டு நேரடி முதலீடுகளுக்கு திரு தாஹிர் நேரடியாக பொறுப்பேற்றுள்ளார். இது ஆப்பிரிக்கா மற்றும் சிஐஎஸ் ஆகியவற்றில் முதலீடுகளை தீவிரமாக வழிநடத்தியது. அங்குள்ள வங்கி மற்றும் தொலைத்தொடர்பு துறைகளில் குழு தனது இருப்பை விரிவுபடுத்த உதவுகிறது.
விருதுகள்
தாகிர் அதிகபட்ச சிவில் விருது பெற்று கௌரவிக்கப்பட்டார். சித்தாரா-இ-இம்தியாஸ் என்ற விருது 2005 ஆகஸ்ட் 14 அன்று பாக்கித்தான் அதிபரால் வழங்கப்பட்டது. இவரது பங்களிப்பை அங்கீகரிக்கும் வகையில் இது வழங்கப்பட்டது. ஐக்கிய அரபு அமீரகம் மற்றும் பாக்கிஸ்தானுக்கு இடையில் வலுவான பொருளாதார உறவுகளை உருவாக்குவதற்கான தனது சேவைகளை ஒப்புக் கொண்ட இவர் உலகளாவிய பாக்கித்தான் விருதைப் பெற்றவராவார்.
பொறுப்புகள்
தபி குழுமம் மற்றும் அபுதாபி குழுமத்தின் முதலீடுகள் பின்வருமாறு: வங்கி அல்பாலா, யுனைடெட் பேங்க் லிமிடெட், வாரிட் தொலை தொடர்பு (பாக்கித்தான், வங்காளதேசம், காங்கோ குடியரசு, உகாண்டா மற்றும் ஜார்ஜியா), வாட்டீன் தொலைதொடர்பு, கேஓஆர் ஸ்டாண்டர்ட் வங்கி (ஜார்ஜியா), ரசீன் தொழில் நுட்பங்கள், அல் ராசி உடல்நலம் மற்றும் தொழில்துறை, மருந்து மற்றும் நுகர்வோர் பிரதான துறைகளில் பிற முதலீடுகள் போன்றவை.
தாகிர் எச்.எச். ஷேக் நஹ்யான் பின் முபாரக் அல் நஹ்யானின் நலன்களை தனது குழு உறுப்பினர்கள் மூலமாகவும், தனி நபர் நிறுவனங்களை தீவிரமாக கண்காணித்து ஆலோசனை செய்வதன் மூலமாகவும் பிரதிநிதித்துவப்படுத்துகிறார்.
குறிப்புகள்
பகுப்பு:வாழும் நபர்கள்
ஆந்தைத் தும்பி
ஆந்தைத் தும்பி தட்டான்களை ஒத்த அமைப்பைக் கொண்டு இருந்தாலும்  பூச்சிகள் இனத்தைச் சார்ந்தவை. இவைகளின் கண்கள் மிகப் பெரிதாகவும் உணர்கொம்புகள் பலமுள்ளதாகவும் காணப்படும். இவைகள் neuropterans  Ascalaphidae;குடும்பத்தைச் சார்ந்தவை. இவைகள் உண்மை ஈக்கள், மற்றும் தட்டான் பூச்சிகளிலிருந்து வேறுபட்டவை. இவைகள் ஐந்து செ.மீ வளரக்கூடியவை
வாழும் சூழல்
வளர்ந்த ஆந்தைத் தும்பிகள் மற்ற பூச்சியினங்களை உண்ணுபவை. சில ஆந்தைகள் தங்கள் எதிரிகளை விரட்ட தங்கள் உடலிலிருந்து ஒருவகையான துர்நாற்றத்தை வீசக் கூடியவை. அநேக பூச்சிகள் இருட்டும் போதும் விடியும் போதும் மிக சுறுசுறுப்பாக அங்கும் அங்கும் பறக்கும். இவை பகல் வேளைகளில் மரங்களின் இலைகளிலும் தண்டுகளிலும் தங்கள் உடம்போடு உடம்பாக ஒட்டிக் கொள்ளும். சில வகைப் பூச்சிகள் தங்கள் வயிற்றுப் பாகத்தை மேல் நோக்கி வைத்து தங்களி உடைந்த குச்சி அல்லது கிளை போலக் காட்டிக் கொள்ளும்.இவைகளின் அந்தி வேளை உணவு தேடும் பழக்கங்களும், பெரிய வட்டமான ஆந்தை போன்ற கண்கள்மே இவைகளுக்கு இந்த பெயரை பெற்றுத் தந்துள்ளது.
பகுப்பு:பூச்சிகள்
மு. செ. விவேகானந்தன்
'''மு. செ. விவேகானந்தன்''' (சனவரி 10, 1943- சூன் 7, 1999) ஈழத்துக் கலைஞர்களில் ஒருவர். கவிஞர், பாடகர், மெட்டமைப்பாளர், நடிகர், நெறியாளர் என அறியப்பட்டவர். 1988 ஆம் ஆண்டு இலங்கை ரூபவாகினியில் ஒலிபரப்பாகிய காத்தவராயன் சிந்துநடைக்கூத்தும் ‘அழகுநிலா வானத்திலே’ என்ற மெல்லிசைப் பாடலும் இவரை ஒரு சிறந்த கலைஞராக அடையாளம் கண்டன.
வாழ்க்கைச் சுருக்கம்
விவேகானந்தன் இலங்கை, யாழ்ப்பாண மாவட்டம், அல்வாயைப் பிறப்பிடமாகக் கொண்டவர். தந்தை கவிஞர் மு. செல்லையா, தாய் நாகமுத்து. கரவெட்டி தேவரையாளி இந்துக்கல்லூரியில் ஆரம்பக்கல்வியையும், யாழ்ப்பாணம் பரமேசுவராக் கல்லூரியில் இடைநிலைக் கல்வியையும் உயர்கல்வியையும் பெற்றார். தன் இளம் வயதிலேயே தன் தந்தையார் இயற்றிய பாடல்களை இனிமையாகப் பாடி வந்தார். பின்னர் இவர் இந்தியாவில் இசை கற்பதற்காக சென்று அண்ணாமலைப் பல்கலைக்கழகத்தில் இரண்டாம் ஆண்டு படித்துக் கொண்டிருக்கும் வேளையில், தந்தையார் இறந்து விடவே படிப்பைத் தொடராமல் நாடு திரும்ப நேர்ந்தது. சிறந்த சங்கீத வித்வானாக வரவேண்டியவர் தொடர்ந்து நாடகத்துறையில் கால் பதித்தார்.
நாடகம்
பத்து வயதில் லோகிதாசனாக பாத்திரமேற்று நடித்ததில் இருந்து இவரது கலைவாழ்வு ஆரம்பமானது. கலைப்போதனாசிரியர் மு.பொன்னையா குருவாகவும் அண்ணாவியாராகவும் அமைந்தார். மு.செ.விவேகானந்தன் தான் ஆரம்பித்த நாடகமன்றத்திறகு தந்தையாரின் ஞாபகமாக அல்வாயூர்க்கவிஞர் நாடகமன்றம் என்றே பெயரிட்டிருந்தார். இவருக்கு சோடியாக பெண் பாத்திரத்தில் நடிப்பது இவரது மனைவியே.
அரிச்சந்திர மயான காண்டம், காத்தவராயன், நந்தனார், சத்தியவான் சாவித்திரி, நக்கீரர், பூதத்தம்பி, அசுவத்தாமன் ஆகிய இசைநாடகங்களிலும்; சகோதர பாசம், இதயத்துக்கு இதயம், ஆகிய சமூக நாடகங்களிலும்; வேடன், கண்ணப்பர், மார்க்கண்டேயர் ,ஆகிய பாத்திரங்களேற்று புராண நாடகங்களிலும் நடித்துள்ளார். நடிகமணி வைரமுத்துவுடன் பூதத்தம்பியாகவும், பக்தநந்தனாரில் நந்தனாராகவும் நடித்தார். பிரதேச ஆலயங்களிலும் நிகழ்வுகளிலும் இசைக்கச்சேரிகள் நிகழ்த்தியுள்ளார். இவரது ‘காத்தவராயன்’ சிந்துநடைக்கூத்து, வெளிமாவட்டங்களில், குறிப்பாக கொழும்பில் பலதடவைகள் மேடையேறியுள்ளன.1974ல் யாழ்ப்பாணத்தில் நடைபெற்ற உலகத்தமிழ் ஆராய்ச்சி மகாநாட்டின்போது இவரது நாடகம் மேடையேற்றப்பட்டது.
போர்க்காலச் சூழ்நிலையில் முல்லைத்தீவில் குடும்பத்துடன் இடம்பெயர்ந்து வாழ்ந்தபோதும் வன்னியிலும் தனது கலைப்பணியைத் தொடர்ந்துள்ளார். அங்கு புதுக்குடியிருப்பு சிவன் கோயில் மீது பாடப்பட்ட பாடல்களை ஒலிநாடா வடிவமாக்கினார். புதுக்குடியிருப்பு கிருஷ்ணன் ஆலயத்தின் மீது ஊஞ்சற்பாடலை இயற்றிப் பாடினார்.
ஊடகம்
1971 முதல் 1988 வரை இலங்கை வானொலி நிகழ்ச்சிகளில் பங்கேற்றார். திருமுறைப்பாடல்கள், பாமாலை, மெல்லிசைப்பாடல்கள், நாட்டுப் பாடல்கள், நாடகமேடைப்பாடல்கள் ஆகிய நிகழ்ச்சிகளை நிகழ்த்தினார்.
மெல்லிசை
ஆர். முத்துசாமியின் இசையில் கவிஞர் அக்கரை பாக்கியன் எழுதிய “அழகுநிலா வானத்திலே பவனிவரும் நேரத்திலே” என்ற மெல்லிசைப் பாடலைப் பாடினார். இதுவே விவேகானந்தனை ஒரு மெல்லிசைப் பாடகராக இனங்காட்டியது. “வேவிலந்தை பதியிலமர் முத்துமாரி” என்ற பக்திப் பாடலையும் பாடியுள்ளார்.
நெறிப்படுத்திய நாடகங்கள்
அரிச்சந்திர மயானகாண்டம், காத்தவராயன், சிறீவள்ளி, நந்தனார், சத்தியவான் சாவித்திரி மற்றும் சிறுவர்களுக்காக குமணன், சோழநாட்டான் நீதிகேட்டான் ஆகிய நாடகங்களை நெறிப்படுத்தினார்.
வெளியிணைப்புகள்
பகுப்பு:ஈழத்துக் கலைஞர்கள் பகுப்பு:ஈழத்து மெல்லிசைப் பாடகர்கள் பகுப்பு:ஈழத்து வானொலிக் கலைஞர்கள் பகுப்பு:ஈழத்து நாடக நடிகர்கள் பகுப்பு:யாழ்ப்பாணத்து நபர்கள் பகுப்பு:1943 பிறப்புகள் பகுப்பு:1999 இறப்புகள்
டோம் ஹார்பர்
டோம் ஹார்பர் (Tom Harper) (பிறப்பு: 7 ஜனவரி 1980) இவர் ஒரு இங்கிலாந்து நாட்டு திரைப்பட இயக்குனர், ஒளிப்பதிவாளர், திரைக்கதையாசிரியர் மற்றும் தயாரிப்பாளர் ஆவார். இவர் த வுமன் இன் பிளாக்: ஏஞ்சல் ஒப் டெத் போன்ற திரைப்படங்களை இயக்கியுள்ளார்.
வெளி இணைப்புகள்
பகுப்பு:1980 பிறப்புகள் பகுப்பு:வாழும் நபர்கள் பகுப்பு:திரைப்பட இயக்குநர்கள் பகுப்பு:திரைப்பட ஒளிப்பதிவாளர்கள் பகுப்பு:திரைப்படத் தயாரிப்பாளர்கள்
விவேகானந்தன்
விவேகானந்தர் அல்லது விவேகானந்தன் என்ற தலைப்பில் உள்ள கட்டுரைகள்:
ஆலமரத்துப்பட்டி
ஆலமரத்தடி பெயரில் அமைந்துள்ள கட்டுரைகள்:
சஞ்சிப் பானர்ஜி
சஞ்சிப் பானர்ஜி (Sanjib Banerjee)(பிறப்பு: நவம்பர் 2, 1961) என்பவர் இந்திய நீதிபதி ஆவார். இவர் தற்போது மேகாலயா உயர் நீதிமன்றத்தின் தலைமை நீதிபதியாக பணியாற்றுகிறார். முன்பு சென்னை உயர் நீதிமன்றத்தின் தலைமை நீதிபதியாகவும், கல்கத்தா உயர் நீதிமன்ற நீதிபதியாகவும் பணியாற்றினார்.
மேற்கோள்கள்
பகுப்பு:சென்னை உயர் நீதிமன்றத் தலைமை நீதிபதிகள் பகுப்பு:இந்திய நீதிபதிகள் பகுப்பு:வாழும் நபர்கள் பகுப்பு:1961 பிறப்புகள்
ஜான் வில்கின்சன்
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1919 பிறப்புகள் பகுப்பு:2002 இறப்புகள்
நார்த்புரூக் கேட்
நார்த்புரூக் கேட், இந்திய மாநிலமான அசாமின் குவகாத்தியில் கட்டப்பட்டது. இங்கு வந்த நார்த்புரூக் பிரபுவின் நினைவாக கட்டப்பட்டது. இந்த வாயிற்கட்டிடம் சுக்ரேஸ்வர் காட் என்ற இடத்திற்கு அருகில் உள்ளது. தற்போது இந்த கட்டிடம் பராமரிப்பின்றி கிடக்கிறது.
இந்த வாயிற்கட்டிடத்தை கர்சன் பிரபும் பார்வையிட்டார்.
வடிவமைப்பு
இங்கிலாந்தில் உள்ள கிங்ஸ் கல்லூரியின் வழிபாட்டுக்கூடத்தின் நுழைவாயிலைப் போலவே இதையும் கட்ட தீர்மானித்தது பிரித்தானிய அரசு. இந்த கட்டிடத்தை செங்கற்களைக் கொண்டும், சுண்ணாம்புக் கல்லைக் கொண்டும் கட்டியுள்ளனர்.
சான்றுகள்
பகுப்பு:அசாமில் உள்ள கட்டிடங்கள் பகுப்பு:அசாம் வரலாறு
ஸ்டேன்லி ஹாரிஸ்
ஸ்டேன்லி ஹாரிஸ் (Stanley Harris , (பிறப்பு: சூலை 19 1881, இறப்பு: மே 4 1926), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 16 முதல்தர துடுப்பாட்டப் போட்டிகளில் கலந்து கொண்டுள்ளார். 1902-1919 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1881 பிறப்புகள் பகுப்பு:1926 இறப்புகள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
ரத்னாம்பரி
ரத்னாம்பரி இராகம் கருநாடக இசையில் பயன்படும் இராகங்களில் ஒன்றாகும். இது 64 ஆவது மேளகர்த்தா இராகமாகிய, "ருத்ர" என்றழைக்கப்படும் 11 ஆவது சக்கரத்தின் 4 ஆவது மேளமாகிய வாசஸ்பதி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), பிரதி மத்திமம் (ம2), பஞ்சமம், சதுஸ்ருதி தைவதம் (த2), கைசிகி நிஷாதம் (நி2) ஆகிய சுரங்கள் வருகின்றன.
மேற்கோள்கள்
பகுப்பு:வாசஸ்பதியின் ஜன்னிய இராகங்கள்
பார்பரா வூட்
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1917 பிறப்புகள் பகுப்பு:1998 இறப்புகள்
வர்சா அடல்ஜா
வர்சா மகேந்திர அடல்ஜா (Varsha Mahendra Adalja) குசராத்தின் புகழ்பெற்ற பெண்ணியக் கவிஞர். தனது அன்சார் எனும் புதினத்திற்காக 1995 ஆம் ஆண்டின் சாகித்திய அகாடமி விருதினைப் பெற்றவர். இவர் புதினங்கள் மட்டுமின்றி நாடகங்கள், மேடை நாடகங்கள் மற்றும் வானொலி நாடகங்களையும் இயற்றியுள்ளார்.
ஆரம்ப வாழ்க்கை
இவர் 10 ஏப்ரல் 1940 அன்று பம்பாயில் (இப்போது மும்பை ) குசராத்தி புதின ஆசிரியர் குன்வந்த்ராய் ஆச்சார்யா மற்றும் நிலாபென் ஆகியோருக்குப் பிறந்தார். 1960 ஆம் ஆண்டில் மும்பை பல்கலைக்கழகத்தின் வாயிலாக குசராத்தி மற்றும் சமசுகிருதத்தில் இளங்கலைப் பட்டம் பெற்றார். அதன் பின் 1962 இல் சமூகவியலில் முதுகலைப் பட்டம் பெற்றார். புது தில்லியில் உள்ள தேசிய நாடகப்பள்ளியில் அரசின் உதவித்தொகையுடன் நாடகம் பயின்றார். 1961 முதல் 1964 வரை மும்பை அனைத்திந்திய வானொலியில் செய்தி தொடர்பாளராக இருந்தார். 1965 இல் மகேந்திர அடல்ஜா என்பாரைத் திருமணம் செய்துகொண்டார். 1966 இல் தன் எழுத்துப் பணியைத் தொடங்கினார். இவர் சகோதரி இலா அரப் மேத்தாவும் கூட ஒரு புதின ஆசிரியர்.
இலக்கியப் பணிகள்
வர்ஷா, 1973 – 1976 வரை சுதா என்ற பெண்கள் வார இதழின் ஆசிரியராக தனது இலக்கிய வாழ்க்கையைத் தொடங்கினார். பின்னர் 1989 – 90 வரை மற்றொரு பெண்கள் இதழான குசராத்தி ஃபெமினாவில் பணியாற்றினார். இவர் 1978 ஆம் ஆண்டு முதல் குசராத்தி சாகித்ய அமைப்பில் நிர்வாக அலுவலகத்தை வைத்துள்ளார். இவர் தொழுநோயாளிகளின் காலனிகள், சிறை வாழ்க்கை மற்றும் ஆதிவாசிகள் மத்தியில் பணியாற்றினார்.
விருதுகள்
அன்சார் என்ற தனது புதினத்திற்காக சாகித்ய அகாதமி விருது (1995) பெற்றார். சோவியத் லேண்ட் நேரு விருது (1976), குசராத்தி சாகித்ய அகாடமி விருது (1977, 1979, 1980), குசராத்தி சாகித்ய பரிசத் விருது (1972, 1975) மற்றும் கே.எம் முன்ஷி விருது (1997) ஆகியவற்றையும் பெற்றார். 2005 இல் ரஞ்சித்ராம் சுவர்ண சந்திரக் பெற்றார். கதை எழுதியதற்காக நந்தசங்கர் மேத்தா சந்திரக், சரோஜ் பதக் பரிசு மற்றும் ராம்நாராயண் பதக் சிறுகதை பரிசு பெற்றுள்ளார்.
சான்றுகள்
பகுப்பு:1940 பிறப்புகள் பகுப்பு:வாழும் நபர்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:பெண் எழுத்தாளர்கள் பகுப்பு:இந்திய எழுத்தாளர்கள்
புவன விஸ்தா தொடருந்து நிலையம்
புவன விஸ்தா தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	தெற்குப்	பகுதியில் புவன விஸ்தா பகுதியில் அங்குள்ள மக்களுக்கு செவைசெய்கிறது. கிழக்கு மேற்கு வழித்தடத்தில் இது	இருபத்தி ஒன்றாவது	தொடருந்துநிலையமாகும். இது டோவெர் தொடருந்து நிலையம்	மற்றும் காமன்வெல்த் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்துநிலையத்தில் ஒன்றில் பாசிர் ரிஸ் தொடருந்து நிலையம் நோக்கியும் மற்றொன்றில் ஜூ கூன் நோக்கியும் ரயில்கள் பயணிக்கின்றன.
இந்த ரயில் நிலையத்தில் கிழக்கு மேற்கு வழித்தடம் மற்றும் வட்டப்பாதை வழித்தடம் ஆகிய இரண்டும் சந்திப்பது குறிப்பிடத்தக்கது.
வட்டப்பாதை வழித்தடத்தில் இது	இருபத்தி ஒன்றாவது	தொடருந்துநிலையமாகும். இது 	ஒன்-நார்த் தொடருந்து நிலையம்	மற்றும் 	ஹாலந்து வில்லேஜ் தொடருந்து நிலையம் ஆகிய இரண்டிற்கும் நடுவில் அமைந்துள்ளது.
மேற்கோள்கள்
பகுப்பு: சிங்கப்பூர் ரயில் நிலையங்கள்
பெள்ளந்தூர் ஏரி
பெள்ளந்தூர் ஏரி (கன்னடம்: ಬೆಳ್ಳಂದೂರು ಕೆರೆ/ಕೊಳ/ಹಳ್ಳ), தென்கிழக்கு பெங்களூரில் உள்ள ஏரியாகும். இது பெள்ளந்தூர் சாக்கடைத் திட்டத்தின் தெற்குப் பகுதிகளையும் தென்கிழக்குப் பகுதிகளையும் சார்ந்த பகுதியாகும். பெள்ளந்தூர் ஏரி சுமார் 148 சதுர கிமீ (37,000 ஏக்கர்கள்) பரப்பளவில் அமைந்துள்ளது.
இந்த ஏரி நீரானது கிழக்கே வரத்தூர் ஏரிக்கும், அங்கிருந்து பிங்கானி ஆற்று பாசனத்திற்கும் செல்கிறது. தற்போது இந்த ஏரியானது கழிவுநீரால் மாசடைந்துள்ளது. 2015-ஆம் ஆண்டு மே மாதத்தில் இந்த ஏரியின் நுரையினால் தீப்பிடித்து பல மணிநேரம் எரிந்தது குறிப்பிடத்தக்கது.
புவியியல்
பெள்ளந்தூர் ஏரி, பெங்களூரில் அமைந்துள்ள நீர்நிலைகளில் முக்கியமான ஒன்றாகும். தென்பெண்ணை ஆற்றின் பகுதியையும், வரத்தூர் ஏரியையும் சார்ந்துள்ளது இந்த ஏரி. இப்பகுதியில் உள்ள வணிக வளாகங்களாலும், குடியிருப்புப் பகுதிகளாலும், இப்பகுதி மாசடைந்து நிலத்தடி நீர் குறைந்து காணப்படுகிறது
குறிப்புகள்
பகுப்பு:பெங்களூர் பகுப்பு:கர்நாடக ஏரிகள்
பாராம் ஆறு
பாராம் ஆறு (Sungai Baram; Baram River; Sungai Baram; 巴兰河) என்பது போர்னியோ, கிழக்கு மலேசியா, சரவாக் மாநிலத்தில் உள்ள ஒரு முக்கியமான ஆறு ஆகும்.
இந்த ஆறு மலேசியாவின் கெலாபிட் உயர்நிலங்கள் (Kelabit Highlands); இந்தோனேசியாவின் கிழக்கு கலிமந்தான் (East Kalimantan) இரான் மலை (Iran Mountains) பகுதியில் உருவாகிறது. அத்துடன் மலேசியாவிற்கும் இந்தோனேசியாவிற்கும் ஓர் இயற்கையான எல்லையாகவும் அமைகிறது.
பொது
இந்த ஆறு மேற்கு நோக்கி வெப்பமண்டல மழைக்காடுகள் வழியாகச் சென்று தென் சீனக் கடலில் கலக்கிறது. பாராம் ஆற்றின் கழிமுகம்; கிழக்கு பாராம் கழிமுகம் (East Baram Delta) என்றும் மேற்கு பாராம் கழிமுகம் (West Baram Delta) என்றும் இரண்டு அலகுகளாகப் பிரிக்கப்பட்டு உள்ளது.
1882-ஆம் ஆண்டில் அப்போதைய புரூணை சுல்தான் அப்துல் மோமின் (Sultan Abdul Momin) என்பவர் சரவாக்கின் வெள்ளை இராசா (White Rajah) ஜேம்சு புரூக்கிற்கு பாராம் நதிப் படுகையை (Baram River Basin) வழங்கி இருக்கிறார். 10000 sqmi பரப்பளவு கொண்ட பாராம் ஆற்றுப் படுகை அப்போது புரூணை சுல்தானகத்தின் ஒரு பகுதியாக இருந்தது.
மிரி-பாராம் நெடுஞ்சாலை
ஜேம்சு புரூக் ஆண்டுக்கு 6000 டாலர்களை ஆண்டு நிதியாக புரூணை சுல்தானுக்கு செலுத்த வேண்டும் எனும் உடன்படிக்கையின் கீழ் கொடுக்கப்பட்டது. அப்போது இருந்து பாராம் ஆற்றுப் படுகை, சரவாக்கின் நிலப்பகுதியாக இருந்து வருகிறது.
2003-ஆம் ஆண்டில் திறக்கப்பட்ட மிரி-பாராம் நெடுஞ்சாலையில் (Miri-Baram Highway) பத்தாங் பாராம் பாலம் (Batang Baram Bridge) எனும் நீண்ட பாலம் உள்ளது. மலேசியக் கூட்டரசு சாலை 22 (Malaysia Federal Route 22) என்று அழைக்கப்படும் அந்த நெடுஞ்சாலையை அந்தப் பாலம் மூலமாக பாராம் ஆறு கடக்கிறது. பாராம் ஆற்றின் கழிமுகத்தில் இருந்து ஏறக்குறைய 100 கி.மீ. தொலைவில் மருடி நகரம் அமைந்துள்ளது.
இவற்றையும் பார்க்க
பகுப்பு:சரவாக் பகுப்பு:மலேசிய ஆறுகள்
டைஎத்தில் ஈதர் பெராக்சைடு
டைஎத்தில் ஈதர் ஐதரோபெராக்சைடு(Diethyl ether hydroperoxide) என்பது C2H5OCH(OOH)CH3 என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும். இது ஒரு நிறமற்ற, வாலைவடிக்கக்கூடிய நீர்மம் ஆகும். டைஎத்தில் ஈதர் ஐதரோபெராக்சைடு மற்றும் அதன் குறுக்கப்பட்ட விளைபொருட்கள் டை எத்தில் ஈதருக்கு வெளிப்படுத்தப்படும் போது மெதுவாக உருவாகும் கரிம பெராக்சைடுகள் சூழலில் உள்ள காற்று மற்றும் வெப்பநிலை சார்ந்து வெடிக்கும் தன்மையைக் கொண்டிருப்பதற்காக குறைகூறப்படுகின்றன.
தொகுப்பு முறை மற்றும் வினைகள்
டைஎத்தில் ஈதரின் ஒளிவழிஆக்சிசனேற்றத்தின் மூலம் டைஎத்தில் ஈதர் ஐதரோபெராக்சைடு உருவாக்கப்படலாம். இது ஒரு தனி உறுப்புச் செயல்முறை ஆகும். இந்தச் செயல்முறை புறஊதாக் கதிர்களின் கிளர்வுறுதலின் மூலம் மூலக்கூற்று ஆக்சிசனை மேலும் வினையுறு வடிவத்திற்கு மாற்றுவதை உள்ளடக்கியுள்ளது. இதன் உருவாதலானது வெடித்துச்சிதறும் அபாயத்தின் வாய்ப்பு காரணமாக விரும்பத்தகாத ஒன்றாக உள்ளது. இதன் காரணமாக, வணிகரீதியான டைஎத்தில் ஈதர் மாதிரிகள் வழக்கமாக பியூட்டைலேற்ம் செய்யப்பட்ட ஐதரோஆக்சிடொலுயீன் போன்ற உயிர் வளியேற்ற எதிர்ப்பொருள்களைக் கொண்டுள்ளன. மேலும், அவை ஆம்பர் கண்ணாடி போன்ற புறஊதாக் கதிர்களைத் தடுக்கும் பொருள்களால் ஆன கொள்கலங்களில் அடைத்து வைக்கப்படுகின்றன.
எத்தில் வினைல் ஈதரோடு ஐதரசன் பேரொட்சைடை அமில வினையூக்கம் செய்யப்பட்ட சேர்க்கை வினையின் மூலம் அதிக அளவில் தயாரிக்க முடியும்:
இதனையொத்த ஐதரோபெராக்சைடுகள் இதே முறையைப் பின்பற்றித் தயாரிக்கலாம்.
டைஎத்தில் ஈதர் ஐதரோபெராக்சைடினை நீருடன் வெப்பப்படுத்தும் போது, அசிட்டால்டிகைடாக சிதைவுறுகிறது.
டைஎத்தில் ஈதர் ஐதரோபெராக்சைடு டைஎத்தில் ஈதர் பெராக்சைடு அல்லது எதிலிடீன் பெராக்சைடு' எனப்படும் பலபடிகளை உருவாக்குகிறது:
பெராக்சைடு ஒரு நிறமற்ற திரவம் ஆகும். இது உராய்விற்கு அதிக உணர்திறன் கொண்ட, எளிதில் வெடிக்கும் தன்மை கொண்ட வெடிபொருள் ஆகும். இருப்பினும், எளிதில் ஆவியாகும் டைஎத்தில் ஈதரின் ஆவியாதல் தூய வெடிபொருட்களின் மெல்லிய படலங்களை விட்டுச்செல்வதால், இந்த பலபடிப் பொருள்களை திண்மமாக்குவது மிகவும் ஆபத்தானதாகும்.
சோதனைகள்
டைஎத்தில் ஈதர் பெராக்சைடுகள் அசிட்டிக் அமிலத்தில் உள்ள பொட்டாசியம் அயோடைடு அல்லது பொட்டாசியம் அயோடைடு / ஸ்டார்ச் தாள் கொண்டு சோதிக்கப்படலாம். இச்சோதனைக்கான நேர்மறை முடிவானது அயோடின் (I2) உருவாதலையும் அதன் காரணமாக மஞ்சள் அல்லது பழுப்பு நிற ஈதர் படலம் அல்லது ஒரு ஸ்டார்ச் தாளில் அடர் நீலப்புள்ளி தோன்றுதலைத் தருகிறது.
மேற்கோள்கள்
பகுப்பு:கரிமப் பெராக்சைடுகள் பகுப்பு:ஈதர்கள் பகுப்பு:வெடிக்கும் வேதிப்பொருட்கள்
வில்லியம் ஹாரிஸ் (துடுப்பாட்டக்காரர், பிறப்பு 1861)
வில்லியம் ஹாரிஸ் (துடுப்பாட்டக்காரர், பிறப்பு 1861)  (William Harris , (பிறப்பு: நவம்பர் 21 1861, இறப்பு: மே 23 1923), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1884-1887 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.